LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2000 M. LAPKRIČIO 8 D. ĮSAKYMO NR. 288 „DĖL IŠLAIDŲ, NUMATYTŲ PRIVATIZAVIMO FONDO LĖŠŲ SĄMATOJE, FINANSAVIMO UŽ ATLIKTUS DARBUS AR SUTEIKTAS PASLAUGAS ATSIŽVELGIANT Į GAUNAMAS PRIVATIZAVIMO FONDO PAJAMAS TAISYKLIŲ PATVIRTINIMO“ PAKEITIMO

2015 m. birželio 16 d. Nr. 1K-198

Vilnius

P a k e i č i u Lietuvos Respublikos finansų ministro 2000 m. lapkričio 8 d. įsakymą Nr. 288 „Dėl Išlaidų, numatytų Privatizavimo fondo lėšų sąmatoje, finansavimo už atliktus darbus ar suteiktas paslaugas atsižvelgiant į gaunamas Privatizavimo fondo pajamas taisyklių patvirtinimo“ ir jį išdėstau nauja redakcija:

„LIETUVOS RESPUBLIKOS FINANSŲ MINISTRAS

ĮSAKYMAS

DĖL IŠLAIDŲ, NUMATYTŲ PRIVATIZAVIMO FONDO LĖŠŲ SĄMATOJE, FINANSAVIMO TVARKOS APRAŠO PATVIRTINIMO

Vadovaudamasis Privatizavimo fondo lėšų naudojimo tvarkos aprašo, patvirtinto Lietuvos Respublikos Vyriausybės 1998 m. vasario 6 d. nutarimu Nr. 152 „Dėl Privatizavimo fondo lėšų naudojimo tvarkos aprašo patvirtinimo“, 10 punktu,

t v i r t i n u Išlaidų, numatytų Privatizavimo fondo lėšų sąmatoje, finansavimo tvarkos aprašą (pridedama).“

Finansų ministras	Rimantas Šadžius

PATVIRTINTA

Lietuvos Respublikos finansų ministro

2000 m. lapkričio 8 d. įsakymu Nr. 288

(Lietuvos Respublikos finansų ministro

2015 m. birželio 16 d. įsakymo Nr. 1K- 198 redakcija)

IŠLAIDŲ, NUMATYTŲ PRIVATIZAVIMO FONDO LĖŠŲ SĄMATOJE, FINANSAVIMO tvarkos aprašas

I SKYRIUS

BENDROSIOS NUOSTATOS

1. Išlaidų, numatytų Privatizavimo fondo lėšų sąmatoje, finansavimo tvarkos aprašas (toliau – Aprašas) reglamentuoja Privatizavimo fondo lėšų sąmatoje patvirtintų išlaidų Lietuvos Respublikos Vyriausybės patvirtintoms programoms įgyvendinti, atlygiui centralizuotai valdomo valstybės turto valdytojui (toliau – CTV) už valstybei nuosavybės teise priklausančių akcijų privatizavimą mokėti, ekspertų (patarėjų) paslaugoms apmokėti, privatizavimo objektams parengti privatizuoti, Garantiniam fondui sudaryti ir įsiteisėjusiems teismo sprendimams, kuriais CTV įpareigotas grąžinti į Privatizavimo fondą pervestas lėšas, vykdyti (toliau kartu – išlaidos) finansavimo už atliktus darbus, suteiktas paslaugas, įsigytas prekes, dokumentų pateikimo ir priėmimo bei lėšų (iš jų ir lėšų užsienio valiuta) pervedimo atsižvelgiant į gaunamas Privatizavimo fondo pajamas tvarką.

2. Aprašas netaikomas Lietuvos Respublikos Vyriausybės sprendimu pervedant Privatizavimo fondo lėšas Rezerviniam (stabilizavimo) fondui sudaryti.

3. Apraše vartojamos sąvokos suprantamos taip, kaip jos apibrėžtos Lietuvos Respublikos valstybei ir savivaldybėms priklausančių akcijų privatizavimo įstatyme.

II SKYRIUS

DOKUMENTŲ PATEIKIMAS

4. Įstaigos, kurių vadovai yra valstybės biudžeto asignavimų valdytojai (toliau – asignavimų valdytojai), ir CTV, norėdami gauti Privatizavimo fondo lėšų Lietuvos Respublikos Vyriausybės patvirtintoms programoms įgyvendinti, atlygiui CTV už valstybei nuosavybės teise priklausančių akcijų privatizavimą mokėti, ekspertų (patarėjų) paslaugoms apmokėti, privatizavimo objektams parengti privatizuoti, Garantiniam fondui sudaryti, Lietuvos Respublikos finansų ministerijai pateikia paraiškas gauti lėšų (Aprašo 1 priedas) ir lėšų poreikio patvirtinimo dokumentų suvestinę (Aprašo 2 priedas) (toliau kartu – paraiška).

5. Paraiška Lietuvos Respublikos finansų ministerijai gali būti teikiama tada, kai asignavimų valdytojai ir CTV Lietuvos Respublikos finansų ministerijai pateikia savo patvirtintas programų sąmatas, paskirsto išlaidas ketvirčiais.

6. Asignavimų valdytojai ir CTV pateikia Lietuvos Respublikos finansų ministerijai savo patvirtintas finansuojamų Lietuvos Respublikos Vyriausybės patvirtintų programų, ekspertų (patarėjų) paslaugų apmokėjimo, privatizavimo objektų parengimo privatizuoti, Garantinio fondo sudarymo ir įsiteisėjusių teismo sprendimų, kuriais CTV įpareigotas grąžinti į Privatizavimo fondą pervestas lėšas, vykdymo programų sąmatas pagal programos sąmatos formą BFP-1, patvirtintą Lietuvos Respublikos finansų ministro 2009 m. sausio 14 d. įsakymu Nr. 1K-006 „Dėl Lietuvos Respublikos valstybės biudžeto programų sąmatų ir pažymų apie valstybės biudžeto asignavimų pakeitimus formų patvirtinimo“.

7. CTV dėl atlygio už valstybei nuosavybės teise priklausančių akcijų privatizavimą mokėjimo pateikia Lietuvos Respublikos finansų ministerijai savo patvirtintą Privatizavimo fondo programos sąmatą (Aprašo 3 priedas).

8. Paraiška gauti lėšų gali būti teikiama kiekvieną mėnesį iki mėnesio 10 dienos (išskyrus gruodžio mėnesį). Paraiška gauti lėšų gruodžio mėnesį teikiama ne vėliau kaip iki gruodžio 23 dienos.

9. CTV, norėdamas gauti Privatizavimo fondo lėšų įsiteisėjusiems teismo sprendimams, kuriais CTV įpareigotas grąžinti į Privatizavimo fondą pervestas lėšas, vykdyti, Lietuvos Respublikos finansų ministerijai pateikia:

9.1. įsiteisėjusių teismų sprendimų, nutarčių, vykdomųjų ir kitų dokumentų, susijusių su šių teismų sprendimų vykdymu, kopijas;

9.2. prašymą, kuriame nurodomas Privatizavimo fondo lėšų gavėjas ir jo banko sąskaita (toliau – prašymas).

10. Klaidingai, be teisinio pagrindo į Privatizavimo fondą pervestos lėšos grąžinamos pagal Lietuvos Respublikos finansų ministerijai pateiktą raštą dėl šių lėšų grąžinimo.

III SKYRIUS

DOKUMENTŲ PRIĖMIMAS

11. Paraiška ir prašymas registruojami eilės tvarka pagal jų gavimo Lietuvos Respublikos finansų ministerijos Biudžeto departamento Ūkio sektorių skyriuje datą. Paraiška ir prašymas neregistruojami, jeigu:

11.1. nepateikti Aprašo 4 ir 7 punktuose nurodyti dokumentai, paraiška ir prašymas netinkamai įforminti arba padaryta klaidų. Šiuo atveju paraiška ir prašymas neregistruojami, iki paraiška ir prašymas bus pateikti tinkamai įforminti ir be klaidų;

11.2. prašoma lėšų suma viršija finansuojamai programai asignavimų valdytojo ir CTV programų sąmatoje ketvirčiui numatytas išlaidas.

12. Asignavimų valdytojas ir CTV, pateikę kelias paraiškas ir prašymus, norėdami sukeisti lėšų pervedimo eilės tvarką arba anuliuoti pateiktą paraišką ir prašymą, turi pateikti Lietuvos Respublikos finansų ministerijai raštą, kuriame nurodo paraiškų ir prašymų, kurių eilės tvarka keičiama, arba paraiškų ir prašymų, kurie anuliuojami, numerius, datas ir sumas.

IV SKYRIUS

LĖŠŲ PERVEDIMAS

13. Privatizavimo fondo lėšos pagal paraiškų ir prašymų registravimo eilę pervedamos į asignavimų valdytojo ir (ar) CTV nurodytas atskiras sąskaitas, išskyrus Aprašo 16 punkte nurodytus atvejus, per 5 darbo dienas nuo paraiškų registravimo Lietuvos Respublikos finansų ministerijos Biudžeto departamento Ūkio sektorių skyriuje dienos.

14. Privatizavimo fondo lėšos užsienio valiuta tiesiogiai į asignavimų valdytojo ir (ar) CTV nurodytą sąskaitą užsienio valstybėse gali būti pervedamos pagal asignavimų valdytojo ir (ar) CTV Lietuvos Respublikos finansų ministerijai pateiktą paraišką ir raštą (kuriame išdėstomas prašymas pervesti lėšas užsienio valiuta). Lietuvos Respublikos finansų ministerija, pervedusi lėšas užsienio valiuta tiesiogiai į asignavimų valdytojo ir (ar) CTV nurodytą sąskaitą užsienio valstybėje, raštu informuoja asignavimų valdytoją ir (ar) CTV apie jo išlaidų apmokėjimą.

15. Asignavimų valdytojui ir (ar) CTV per ketvirtį pervedamų Privatizavimo fondo lėšų suma negali viršyti programų sąmatoje numatytų išlaidų sumos. Ankstesnio ketvirčio nepanaudotų lėšų dydžiu didinama kito ketvirčio išlaidų sąmatos suma.

16. Jeigu Privatizavimo fondo sąskaitoje neužtenka lėšų pateiktose paraiškose ir prašymuose nurodytoms išlaidoms apmokėti, paraiškos ir prašymų tenkinimas atidedami, iki Privatizavimo fonde bus sukaupta pakankamai lėšų, ir apie atidėjimą informuojamas asignavimų valdytojas ir (ar) CTV. Tokiu atveju Privatizavimo fondo lėšos gali būti pervedamos nesilaikant Aprašo 13 punkte nurodytos eilės šiems tikslams ir tokiu eiliškumu:

16.1. bendrai su iš Europos Sąjungos ir kitos tarptautinės finansinės paramos lėšų finansuojamoms, su nacionalinio saugumo užtikrinimu ar tarptautinių įsipareigojimų vykdymu susijusioms programoms įgyvendinti;

16.2. įsiteisėjusiems teismo sprendimams, kuriais CTV įpareigotas grąžinti į Privatizavimo fondą pervestas lėšas, vykdyti;

16.3. Lietuvos Respublikos Vyriausybės patvirtintose programose numatytiems investicijų projektams, kai esamų statinių konstrukcijos yra avarinės būklės, įgyvendinti;

16.4. Lietuvos Respublikos Vyriausybės patvirtintoms einamaisiais metais baigiamoms įgyvendinti programoms ir jose numatytiems einamaisiais metais baigiamiems įgyvendinti projektams arba baigiamoms įgyvendinti priemonėms įgyvendinti;

16.5. sumokėti už ekspertų paslaugas pagal CTV arba asignavimų valdytojų, kurie Lietuvos Respublikos Vyriausybės sprendimu gali pasitelkti ekspertus privatizavimo užduotims atlikti, pateiktų sąskaitų patvirtintas kopijas atsižvelgiant į konsultacinių paslaugų sutartyse nurodytus mokėjimo terminus ir sąlygas;

16.6. Garantiniam fondui sudaryti;

16.7. privatizavimo objektams parengti privatizuoti;

16.8. CTV atlygiui už valstybei nuosavybės teise priklausančių akcijų privatizavimą mokėti.

V SKYRIUS

BAIGIAMOSIOS NUOSTATOS

17. Asignavimų valdytojai ir (ar) CTV, atsiskaitydami už iš Privatizavimo fondo lėšų gautas ir panaudotas Lietuvos Respublikos Vyriausybės patvirtintoms programoms įgyvendinti, ekspertų (patarėjų) paslaugoms apmokėti, privatizavimo objektams parengti privatizuoti, Garantiniam fondui sudaryti ir įsiteisėjusiems teismo sprendimams, kuriais CTV įpareigotas grąžinti į Privatizavimo fondą pervestas lėšas, vykdyti Privatizavimo fondo lėšas, kas ketvirtį iki kito ketvirčio pirmo mėnesio 20 dienos pateikia Lietuvos Respublikos finansų ministerijai Biudžeto išlaidų sąmatos vykdymo ataskaitą pagal formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, kurioje įrašo „Privatizavimo fondo lėšos“ ir prireikus pateikia atitinkamus paaiškinimus.

18. CTV, atsiskaitydamas už iš Privatizavimo fondo lėšų gautą ir panaudotą atlygį už valstybei nuosavybės teise priklausančių akcijų privatizavimą, kas ketvirtį iki kito ketvirčio pirmo mėnesio 20 dienos pateikia Lietuvos Respublikos finansų ministerijai Privatizavimo fondo išlaidų sąmatos vykdymo ataskaitą (Aprašo 4 priedas) ir prireikus pateikia atitinkamus paaiškinimus.

______________

Išlaidų, numatytų Privatizavimo

fondo lėšų sąmatoje, finansavimo

tvarkos aprašo

1 priedas

(Paraiškos gauti lėšų forma)

__________________________________________________________________________

(įstaigos pavadinimas)

___________________________________________________________________________

(įstaigos kodas, adresas, banko pavadinimas ir kodas, sąskaitos, kurioje laikomos iš Privatizavimo fondo gaunamos lėšos, numeris banke)

Lietuvos Respublikos finansų ministerijai

PARAIŠKA GAUTI LĖŠŲ

20 m. d. Nr.

Eil. Nr.	Išlaidų (programos) pavadinimas	20 m. numatyta lėšų suma (eurais)	Gauta lėšų suma (eurais)	Prašoma lėšų suma (eurais)
Lėšų poreikis, iš viso:

____________________ ___________ __________________

(įstaigos vadovo ar (parašas) (vardas ir pavardė)

jo įgalioto asmens

pareigų pavadinimas)

____________________ ___________ __________________

(finansų padalinio vadovo (parašas) (vardas ir pavardė)

ar kito paraišką gauti lėšų

pildančios įstaigos vadovo

įgalioto asmens

pareigų pavadinimas)

__________________________________

(rengėjo pareigų pavadinimas, vardas ir pavardė, telefono numeris)

Išlaidų, numatytų Privatizavimo

fondo lėšų sąmatoje, finansavimo

tvarkos aprašo

2 priedas

(Lėšų poreikio patvirtinimo dokumentų suvestinės forma)

LĖŠŲ POREIKIO PATVIRTINIMO DOKUMENTŲ SUVESTINĖ

Prie 20 m. d. paraiškos gauti lėšų Nr.

Prekių tiekėjo, paslaugų teikėjo, rangovo pavadinimas, prašomos sumos mokėjimo pagrindas (dokumentai, kuriais pagrindžiamas prekių įsigijimas, darbų atlikimas arba paslaugų suteikimas: su prekių tiekėjais, rangovais, paslaugų teikėjais sudarytos sutartys, pridėtinės vertės mokesčio sąskaitos faktūros, prekių, darbų arba paslaugų priėmimo aktai, pažymos apie atliktų darbų ir išlaidų vertę, kiti dokumentai)	Lėšų už atliktus darbus suma (eurais)	Prašomų lėšų suma (eurais)
Eil. Nr.	Išlaidų (programos) pavadinimas
1.
Prašoma lėšų suma, iš viso:
Eil. Nr.	Išlaidų (programos) pavadinimas
2.
Prašoma lėšų suma, iš viso:
Iš viso:

____________________ ___________ _________________

(įstaigos vadovo ar (parašas) (vardas ir pavardė)

jo įgalioto asmens

pareigų pavadinimas)

____________________ ___________ ________________

(finansų padalinio vadovo (parašas) (vardas ir pavardė)

ar kito lėšų poreikio

patvirtinimo dokumentų

suvestinę pildančios

įstaigos vadovo įgalioto asmens

pareigų pavadinimas)

__________________________________

(rengėjo pareigų pavadinimas, vardas ir pavardė, telefono numeris)

Išlaidų, numatytų Privatizavimo

fondo lėšų sąmatoje, finansavimo

tvarkos aprašo

3 priedas

(Privatizavimo fondo programos sąmatos forma)

___________________________________________________________________________

(dokumento sudarytojo (įstaigos) pavadinimas)

Lietuvos Respublikos finansų ministerijai

20 M. PRIVATIZAVIMO FONDO PROGRAMOS SĄMATA

___________________________________________________________________________

(data ir numeris)

___________________________________________________________________________

(sudarymo vieta)

Programa: Centralizuotai valdomo valstybės turto valdytojo atlygis už valstybei nuosavybės teise priklausančių akcijų privatizavimą

Finansavimo šaltinis: Privatizavimo fondas

(eurais)

Išlaidų pavadinimas	Iš viso	I ketv.	II ketv.	III ketv.	IV ketv.
Centralizuotai valdomo valstybės turto valdytojo atlygis už valstybei nuosavybės teise priklausančių akcijų privatizavimą:
išlaidos tiesioginėms sąnaudoms apmokėti
išlaidos kitoms tiesioginėms sąnaudoms apmokėti
išlaidos netiesioginėms sąnaudoms apmokėti
Iš viso

____________________ ___________ __________________

(įstaigos vadovo ar (parašas) (vardas ir pavardė)

jo įgalioto asmens

pareigų pavadinimas)

____________________ ___________ __________________

(finansų padalinio vadovo (parašas) (vardas ir pavardė)

ar kito Privatizavimo fondo

programos sąmatą pildančios

įstaigos vadovo įgalioto asmens

pareigų pavadinimas)

Išlaidų, numatytų Privatizavimo

fondo lėšų sąmatoje, finansavimo

tvarkos aprašo

4 priedas

(Privatizavimo fondo išlaidų sąmatos vykdymo ataskaitos forma)

PRIVATIZAVIMO FONDO IŠLAIDŲ SĄMATOS VYKDYMO ATASKAITA

(I ketvirčio, I pusmečio, 9 mėnesių, metų)

______________Nr.__________

(data)

(eurais)

Išlaidų pavadinimas	Išlaidų planas	Gauta lėšų suma	Likutis lėšų, dėl kurių nepateiktos paraiškos

metams	ataskaitiniam laikotarpiui

Centralizuotai valdomo valstybės turto valdytojo atlygis už valstybei nuosavybės teise priklausančių akcijų privatizavimą:
išlaidos tiesioginėms sąnaudoms apmokėti *
išlaidos kitoms tiesioginėms sąnaudoms apmokėti *
išlaidos netiesioginėms sąnaudoms apmokėti *
Iš viso

* sąnaudos, nurodytos centralizuotai valdomo valstybės turto valdytojo pateiktoje Privatizavimo fondo programos sąmatoje.

____________________ ___________ _________________

(įstaigos vadovo ar (parašas) (vardas ir pavardė)

jo įgalioto asmens

pareigų pavadinimas)

____________________ ___________ ________________

(finansų padalinio vadovo (parašas) (vardas ir pavardė)

ar kito Privatizavimo fondo

išlaidų sąmatos vykdymo

ataskaitą pildančios įstaigos

vadovo įgalioto asmens

pareigų pavadinimas)